401 



ΕΦΗΜΕΡΙΣΤΗΣΚΥΒΕΡΝΗΣΕδΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

6 ΦΕΒΡΟΥΑΡΙΟΥ 1991 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

45 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου Αθηνών και ταυτόχρονης 

πραγματοποίησης αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ» (Α’ 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ./τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154) 
όπως τροποποιήθηκε με το υπ’ αριθ. 367/1987 Π.Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/2980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις του άρθρου 23 παρ. 1 (εδ. 1δ) του Ν. 1558/1985 
«Κυβέρνηση και Κυβερνητικά Όργανα» (Α' 137). 

6. Την 4070/1990 πράξη συναίνεσης ενώπιον της Συμβολαιογρά¬ 
φου Πειραιώς Βασιλικής Σπηλιώτη-Χριστοδούλου του Κωνσταντίνου 
Κάσσιου-Μήτρου, Ηλέκτρας Μήτρου και Δημητρίου Τσαμπαρδώνη 
αποκλειστικών κυρίων του παρακάτω περιγραφομένου ακινήτου. 

7. Την αριθμ. πρωτ. 19501/1990 αίτηση των Χανς Γιόρκ Αλτ και 
Δήμητρας Χανς Αλτ. 

8. Τη 243/1990 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

9. Την 72580/1990 απόφαση του Υπουργού Περιβάλλοντος Χω¬ 
ροταξίας και Δημοσίων Έργων για πρέγκρίση της σχετικής τεχνικής 
μελέτης. 

10. Την κατόπιν αυτοψίας του υπαλλήλου Β. Αναγνωστόπουλου επι¬ 
βεβαίωση των εμπλεκομένων στον υπολογισμό του μεταφερόμενου συ¬ 
ντελεστή δόμησης στοιχείων του ακινήτου που βρίσκεται εντός του ρυ¬ 
μοτομικού σχεδίου Αθηνών και ειδικότερα επί των οδών Αθηνάς αριθ. 8 
και Αγίας Ειρήνης, με πρόταση του Υπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 


Άρθρο 1 

1. Εγκρίνεται η μεταφορά συντελεστή δόμησης του ακινήτου (βαρυ- 
νομένου), που έχει χαρακτηρισθεί ως διατηρητέο με το από 30.5.1985 
Π.Δ/γμα (Δ’ 349), και βρίσκεται εντός του ρυμοτομικού σχεδίου Αθη¬ 
νών, επί των οδών Αθηνάς αριθ. 8 και Αγίας Ειρήνης και του οποίου 
την αποκλειστική κυριότητα έχουν οι παραπάνω συναινούντες στη μετα¬ 
φορά του συντελεστή δόμησης Κωνσταντίνος Κάσσιος-Μήτρος, Ηλε¬ 
κτρα Μήτρου και Δημήτριος Τσαπαρδώνης, όπως το βαρυνόμενο ακί¬ 
νητο φαίνεται με στοιχεία ΑΒΓΔΑ στο σχετικό πρωτότυπο διάγραμμα 
σε κλίμακα 1:200 που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 85903/1990 πράξη του και από 
αντίτυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν ακινήτου: 195,88 τ.μ. 

β. Ποσοστό κάλυψςης: 100% στο ισόγειο και 80% στους ορόφους. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 3,20. ; 

δ. Δομήσιμες επιφάνειες που (αντιστοιχούν σ’ αυτό: 

195,88 τ.μ·Χ3,20=626,82 τ.μ. 

ε. Δομημένη επιφάνεια: 465,12 τ.μ. (195,88 τ.μ. στο ισόγειο, 
201,17 τ.μ. στον όροφο και 68,07 τ.μ. στο δώμα). 

στ. Μεταφερόμενες δομήσιμες επιφάνειες: 626,82 τ.μ.-465,12 
τ:μ.=161,70 τ.μ. από ορόφους. 

Άρθρο 2 

1. Εγκρίνεται η πραγματοποίηση τοπυ κατά το προηγούμενο άρθρο 
μεταφερόμενου συντελεστή δόμησης και δη κατά 161,57 τ.μ. από το 
περιγραφόμενο σ’ αυτό βαρυνόμενο (διατηρητέο) οικίνητο, σε άλλο ακί¬ 
νητο (ωφελούμενο) που βρίσκεται εντός του ρυμοτομικού σχεδίου δήμου 
Γλυφάδας (Ν. Αττικής) και ειδικότερα επί της οδού I. Μεταξά αριθ. 54, 
φερόμενο ως ιδιοκτησία Δήμητρας Χανς Αλτ και Χανς Γιορκ Αλτ, όπως 
το ωφελούμενο ακίνητο φαίνεται με στοιχεία ΑΒΓΔΑ στο σχετικό πρω¬ 
τότυπο διάγραμμα σε κλίμακα 1:50, που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 85903/1990 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων δόμησης 227,14 τ.μ., που αντιστοιχεί σε 161,57 τ.μ. 
του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 1183,29 τ.μ. 

β. Ποσοστό κάλυψης: 40% 

γ. Συντελεστής δόμησης: 0,9919 

δ. Μέγιστο επιτρεπόμενο ύψος του ανεγερθησομένου κτιρίου: δέκα 
επτά μέτρα και εξήντα εκατοστά του μέτρου (17,60). 

ε. Το κτίριο πρέπει να ενεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:50, που θεωρήθηκε 


από τον Προϊστάμενο της Διεύθυνσης Τοπογραφικών Εφαρμογών με 
την 85903/1990 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 7 Ιανουάριου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΟΝ ΕΡΓΟΝ 

ΣΤΕΦΑΝΟΣ ΜΑΝΟΣ 

